คาดบาทสัปดาห์หน้ากรอบ 30.55/85
กสิกร คาด สัปดาห์หน้าเงินบาทกรอบ30.55-30.85 บาทต่อดอลลาร์สหรัฐ จับตาประชุมอียู ซัมมิท
20 ต.ค. 2555

กสิกร คาด สัปดาห์หน้าเงินบาทกรอบ30.55-30.85 บาทต่อดอลลาร์สหรัฐ จับตาประชุมอียู ซัมมิท 
บริษัทศูนย์วิจัยกสิกรไทย คาดการณ์ เงินบาทสัปดาห์หน้า (22-26 ต.ค.) เงินบาทอาจเคลื่อนไหวในกรอบ 30.55-30.85 บาทต่อดอลลาร์สหรัฐ โดยคงต้องติดตามการตอบรับของตลาดการเงินต่อผลการประชุม อียู ซัมมิท  ที่น่าจะมีผลเชื่อมโยงกับแนวทางการแก้วิกฤตหนี้ รวมถึงผลการประชุมนโยบายการเงินของธนาคารกลางสหรัฐหรือเฟด (23-24 ต.ค.) ขณะที่ข้อมูลเศรษฐกิจสหรัฐที่สำคัญ ได้แก่ ดัชนีความเชื่อมั่นผู้บริโภคเดือน ต.ค. รายงานโดยรอยเตอร์/มหาวิทยาลัยมิชิแกน ยอดสั่งซื้อสินค้าคงทน ยอดขายบ้านใหม่ ยอดทำสัญญาซื้อบ้านที่รอปิดการขาย เดือน ก.ย. ตัวเลขจีดีพีประจำไตรมาส 3/2555 (ครั้งที่ 1) และจำนวนผู้ขอรับสวัสดิการว่างงานรายสัปดาห์